hotchpotch/miracl-hf-unified huggingface dataset:
Henrikki Heikkilä
Urpo Henrikki Heikkilä (s. 13. syyskuuta 1966 Helsinki) on suomalainen tanssitaiteilija. Tero Saarinen Companyn perustajajäseniin kuuluva Heikkilä toimii ryhmässä nykyään myös vastaavana harjoittajana.
Heikkilä aloitti opiskelun Suomen Kansallisoopperan balettikoulussa 10-vuotiaana ja valmistui sieltä 1983. Suomen Kansallisbaletissa hän tanssi vuosina 1985–1986 ja jälleen vuosina 1990–2003.
Uransa alkuvuosina Heikkilä kiersi maailmaa useita vuosia tanssien maineikkaissa baletti- ja nykytanssiryhmissä kuten Ballet Royal de Wallonie (Belgia), Ballet de France (Ranska), Calgary City Ballet (Kanada), The National Ballet of Ireland (Irlanti) ja Bat-Dor Dance Company (Israel).
Yhteistyö Tero Saarisen kanssa alkoi vuonna 1993 Saarisen Kansallisbaletille koreografioiman "Vajonneet" -teoksen myötä. Heikkilä on yksi vuonna 1996 perustetun Company Toothpickin (nyk. Tero Saarinen Company) perustajajäsenistä. Hän kuului myös Saarisen kansainväliseksi läpimurtokoreografiaksi luonnehditun "Westward Ho! "-teoksen alkuperäismiehitykseen.
Heikkilä liittyi Tero Saarinen Companyyn päätoimisesti vuonna 2003. Nykyään hän toimii ryhmässä paitsi tanssijana myös vastaavana harjoittajana.
Heikkilä on harjoittanut Teatterikorkeakoulun opiskelijoille Saarisen teokset "Westward Ho!" ja "Huukit", Suomen Kansallisbaletille koreografiat "Transfigured Night", "Mariage" ja "Georgia" sekä Porin Dance Companylle teosta "Wanha". Ulkomailla Heikkilä on vastannut Saarisen teosten harjoittamisesta Introdansissa (Hollanti, teos: "Westward Ho!"), Göteborgin baletissa (Ruotsi, teokset: "Transfigured Night" ja "Gaspard"), NorrDansissa Ruotsi, "Could You Take Some of My Weight"), Opéra National de Lyonissa (Ranska, teos: "Gaspard") ja Nürnberg Balletissa (Saksa, "Westward Ho!").
Koreografin assistenttina Heikkilä on toiminut Saarisen teoksissa "The Captain" (Ballet National de Marseille, 2004), "Georgia" (Suomen Kansallisbaletti, 2003), "Double Lives" (nordwest, 2010), "Vox Balaenae" (2011), "MESH "(2014), "VORTEX" (2014), "MORPHED "(2014) ja "Kullervo" (2015).
Henrikki Heikkilälle luovutettiin Suomen teatterijärjestöjen keskusliiton myöntämä Suomen näyttämötaiteen kultainen ansiomerkki merkittävästä, yli kolmekymmenvuotisesta taiteilijaurastaan vuonna 2014.
Shenzhen Airlines
Shenzhen Airlines on kiinalainen lentoyhtiö, jonka kotipaikka on Shenzhen Bao'anin kansainvälinen lentoasema Bao'anissa, Shenzhenissä, Kiinassa.
Yli sadan kapearunkokoneen laivastollaan (Airbus A320 -sarjan ja Boeing 737 -koneillaan) Shenzhen Airlines on Kiinan neljänneksi suurin kotimaanlentoyhtiö (China Southern Airlinesin, China Eastern Airlinesin ja Air Chinan jälkeen), noin seitsemän prosentin osuudellaan kapasiteetistä ja lennoista.
Yhtiö operoi yhteensä 137 kotimaista reittiä yhteensä 58 lentoasemalle, sekä yhdeksää kansainvälistä reittiä. Vuonna 2010 yhtiö kuljetti 16,5 miljoonaa matkustajaa, kasvua 9% edelliseen vuoteen.
6. heinäkuuta 2011 Shenzhen Airlines virallisesti hyväksyttiin Star Alliancen täysjäseneksi. Yhtiö liittyi Star Allianceen 29. marraskuuta 2012 tullen allianssin toiseksi kiinalaisjäseneksi Shanghai Airlinesin eroamisen jälkeen.
Shenzhen Airlines on tehnyt Code share-sopimukset seuraavien lentoyhtiöiden kanssa (tammikuussa 2013):
Elokuussa 2013, Shenzhen Airlinesin laivasto 
As of August 2013, the Shenzhen Airlines fleet koostuu seuraavista koneista, laivaston keski-iän ollessa 5,1 vuotta:
Wikströmin linja-autoliikenne
Wikströmin linja-autoliikenne "(ennen Wikström & Degerlund)" on Raaseporilainen linja-autoliikennöitsijä. Yhtiön perustivat Hilding Wikström ja Bertel Degerlund vuonna 1945.
Yhtiö harjoittaa liikennettä Raaseporin seudulla Helsinkiin asti. Tilausajoja yhtiö harjoittaa koko euroopassa.
Újpesti TE
Újpesti TE on unkarilainen jääkiekkoseura, 
joka pelaa Unkarin, Romanian ja Slovakian yhteisessä pääsarjassa MOL ligassa.
Amper
Amper, virallisesti Ampers Busstrafik Ab, on Raaseporin Bollstassa liikennöivä linja-autoyritys. Amperin on alun perin perustanut Volter Amper vuonna 1943. Amper liikennöi paikallisvuoroja Raaseporin sisällä ja Helsingin välillä sekä valtakunnallista tilausliikennettä.
Finlandia (makeinen)
Finlandia on Fazerin valmistama marmeladi ja sen ensimmäinen vientituote.
Marmeladia valmistettiin vielä 1950-luvulla metallimuotteihin, jotka laitettiin pieneksi aikaa jääkaappiin, minkä jälkeen makeiset irrotettiin yksitellen muoteista haarukalla. Vuodesta 2000 lähtien marmeladipallot on irrotettu koneellisesti painamalla vastakkain kaksi levyä, joihin on valettu puolipallot.
Alkuaan marmeladit olivat hedelmänmuotoisia, mutta nykyään makeiset ovat Vihreiden kuulien tapaan pyöreitä, kahdesta osasta yhdistettyjä palloja.
Vuonna 1902 Fazer lähetti hedelmämarmeladeja kuningas Edvard VII:n kruunajaisiin. Puista rasiaa koristi Englannin kuninkaan kruunu. Vuonna 1947 kruunajaismarmeladeja lähetettiin häälahjaksi prinsessa Elisabetille ja Philip-herttualle. Vuonna 1948 Kruunajaismarmeladin nimi muutettiin Finlandiaksi, mutta makeisen historiasta muistuttaa rasian kruunajaiskruunukuva..
Vuodesta 2008 Finlandia-rasiassa ovat olleet mukana perinteiset, kuluttajien toivomat maut: aprikoosi, mustaherukka, sitruuna, mansikka ja päärynä.
HSC Csíkszereda
HSC Csíkszereda on romanialainen jääkiekkoseura, 
joka pelaa Unkarin, Romanian ja Slovakian yhteisessä pääsarjassa MOL ligassa.
Satu Halttunen
Satu Maarit Halttunen (s. 11. marraskuuta 1974 Helsinki) on suomalainen tanssitaiteilija.
Halttunen opiskeli Teatterikorkeakoulun tanssitaiteen laitoksella Helsingissä (1994–1998) ja The School for New Dance Developmentissa Amsterdamissa (1999). Halttunen kuului Tanssivintin vapaaoppilasluokkaan vuosina 1990–1994. Lisäksi hän on suorittanut lukuisia kursseja, joissa opettajina ovat toimineet muun muassa Ohad Naharin, Wim Vandekeybus, David Zambrano, Ushio Amagatsu, Katie Duck, Anzu Furukawa, Meg Stuart ja Eileen Standley.
Halttusen puoliso on kuvanveistäjä Hans-Christian Berg.
Halttunen on tanssinut Tero Saarinen Companyssa vuodesta 1999 vakituisena vierailijana ja toiminut koreografi Tero Saarisen assistenttina teoksissa "Frail Line" (2006), "Next of Kin" (2008), "Double Lives" (2010), "Vox Balaenae" (2011), "Absent Presence" (2011), "MESH" (2014), "VORTEX" (2014) ja "MORPHED" (2014). Vuosina 2000–2010 hän kuului myös Tommi Kitti & Co vakituiseen kokoonpanoon. Lisäksi hän on tanssinut Kirsi Monnin ja Arja Raatikaisen sekä muiden tunnettujen suomalaiskoreografien teoksissa. Halttunen on esiintynyt myös kolmessa israelilaisen Yuval Pickin teoksessa. Vuonna 2005 hän osallistui amerikkalaisen Deborah Hayn soolotanssiprojektiin ja vuonna 2010 Hayn ryhmäteokseen "Lightening".
Halttunen on saanut Suomen Kulttuurirahastolta yksivuotisen taiteilija-apurahan vuosina 2006 ja 2010. Kriitikko Minna Tawast valitsi Halttusen Vuoden Naistanssijaksi "Dance Europe" -lehden listauksessa vuonna 2003 ja kriitikko Donald Huteran valitsi Halttusen Vuoden naistanssijaksi samaisen lehden listauksessa vuonna 2002. Halttunen edusti Suomea Eurovision nuorten tanssijoiden kilpailun Suomen osakilpailussa vuonna 1993.
Euro Hockey Tour 2013–2014
Euro Hockey Tourin kausi 2013–2014 oli sarjan 18. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.
Henry Butler
Henry Butler (21. syyskuuta 1949 New Orleans – 2. heinäkuuta 2018) oli yhdysvaltalainen jazzpianisti. Hän on erittäin suosittu kotikaupungissaan New Orleansissa, mutta esiintyi vain harvoin muualla.
Butler soitti naapurin pianoa alle kouluikäisenä ja alkoi ottaa soittotunteja käydessään sokeainkoulua Baton Rougessa. Hän soitti Baton Rougen klubeilla opiskelujensa ohessa 14-vuotiaasta alkaen, ja jatkoi opintojaan Southern Universityssä ja Michiganin osavaltionyliopistossa. 1970-luvulla hän palasi New Orleansiin ja jakoi aikaansa New Orleansin ja New Yorkin välillä.
Eric Lichaj
Eric Joseph Lichaj (17. marraskuuta 1988 Downers Grove Yhdysvallat) on yhdysvaltalainen jalkapalloilija. Pelipaikaltaan hän on puolustaja.
Seurajoukuetasollta Lichaj on edustanut kesäkuusta 2013 lähtien Nottingham Forest FC:tä. Aiemmin urallaan hän on pelannut myös Chicago Fire Premierin (4 ottelua), Aston Villa FC:n (32 ottelua, 1 maali), Lincoln City FC:n (6 ottelua), Leyton Orient FC:n (9 ottelua, 1 maali) ja Leeds United AFC:n (16 ottelua) riveissä.
Yhdysvaltain jalkapallomaajoukkueessa Lichaj on pelannut vuodesta 2010 alkaen 10 ottelua. Hän on ollut Yhdysvaltain ikäkausimaajoukkueiden mukana sekä alle 17-vuotiaiden MM-kisoissa vuonna 2005 että alle 20-vuotiaiden MM-kisoissa vuonna 2007.
Sue Townsend
Susan Lillian ”Sue” Townsend (2. huhtikuuta 1946 Leicester, Leicestershire, Iso-Britannia – 10. huhtikuuta 2014 Leicester) oli englantilainen kirjailija. Hänen tunnetuimpia teoksiaan ovat nuortenkirjat, joiden päähenkilö on murrosikäinen Hadrianus (Adrian) Mole. Ne tekivät Townsendista miljonäärin ja Englannin eniten ansainneen kirjailijan 1980-luvulla. Kirjojen pohjalta tehtiin kolme televisiosarjaa.
Townsend aloitti kirjoittamisen kolmen lapsen yksinhuoltajana kolmen osa-aikatyön ohella. Hän sairasti diabetesta, joka johti sokeuteen vuonna 2001 ja munuaissiirtoon vuonna 2009. Townsend kuoli huhtikuussa 2014 lyhyen sairauden jälkeen.
Romaanien lisäksi hän kirjoitti tietokirjoja ja näytelmiä.
Wallander: Petos
Petos on Wallander-elokuvasarjan kolmannen tuotantokauden kolmas elokuva.
Nuori nainen tulee poliisilaitokselle tekemään ilmoitusta kadonneesta äidistään, joka pian sen jälkeen löydetään murhattuna. Tekijäksi epäillään hänen aviomiestään.
Wallander kadottaa autonsa, ja hänen muistinsa temppuilee muutenkin.
Stephen O’Halloran
Stephen Edward O’Halloran (29. marraskuuta 1987 Cobh Irlanti) on irlantilainen jalkapalloilija. Pelipaikaltaan hän on vasen laitapuolustaja.
Seurajoukuetasollta O’Halloran on edustanut kesäkuusta 2013 lähtien Stocport Countya. Aiemmin urallaan hän on pelannut myös Aston Villan, Wycomben (14 ottelua), Southamptonin (1 ottelu), Leedsin, Swansean (3 ottelua), Coventryn (13 ottelua), Carlisle Unitedin (5 ottelua) ja Nuneaton Townin (37 ottelua) riveissä.
Irlannin jalkapallomaajoukkueessa O'Holloran on pelannut vuodesta 2007 alkaen 2 ottelua.
Iiris Autio
Iiris Maria Autio (s. 14. kesäkuuta 1966 Varkaus) on suomalainen nykytanssin parissa toimiva tuottaja-manageri. Autio on vuodesta 2001 asti toiminut Tero Saarinen Company -tanssiryhmän toiminnanjohtajana.
Iiris Autio valmistui valtiotieteen maisteriksi, aineina kansainvälinen politiikka, sosiologia ja taidehistoria, Helsingin yliopistosta vuonna 1992. Tanssiteatteri Raatikossa hän työskenteli 1992–1997. Vuosina 1998–2000 Autio kävi Sibelius-Akatemian, Teatterikorkeakoulun ja Taideteollisen korkeakoulun järjestämän Arts Management PD-jatkokoulutusohjelman. Maisterintutkinnon taidejohtamisessa hän suoritti London City Universityssä vuonna 2002.
Autio toiminut nykytanssin markkinointiin, tuottamiseen ja tiedotukseen liittyvissä tehtävissä vuodesta 1992. Myöhemmällä työurallaan on erikoistunut tanssin vientiin ja tuotteistukseen. Tanssin tiedotuskeskuksessa työskennellessään hän tuotti ensimmäiset suomalaisen tanssin vientiin tähtäävät festivaalit: IETM-organisaation Helsingin-kokouksen yhteyteen toteutetun SeOs-festivaalin (1999) sekä Helsingin kulttuuripääkaupunkivuonna toteutetun ensimmäisen Tanssiareena-festivaalin (2000). Lontoossa Autio toimi suomalaista nykytanssia esitelleen "Race to the Finnish" -sesongin tanssiasiantuntijana 2001. Tapahtuma järjestettiin yhteistyössä The Place -teatterin, South Bank Centren ja Suomen Lontoon Instituutin kanssa.
Tero Saarinen Company kokopäivätoimisena tuottajana ja Tero Saarisen managerina Autio aloitti Lontoosta palattuaan vuonna 2001 ja on nykyisin ryhmän toiminnanjohtaja vastaten ryhmän tuotannoista, taloudesta ja hallinnosta.
Iiris Autio on yksi johtavista suomalaisen kulttuuriviennin asiantuntijoista ja luennoi säännöllisesti sekä Suomessa että ulkomailla taiteen vientiin ja tuotteistukseen liittyvistä aiheista. Tällä hetkellä hän kuuluu Savonlinnan Oopperajuhlien ja Tanssin talo ry:n hallitukseen. Autio on toiminut asiantuntijana opetusministeriön, ulkoministeriön, kauppa- ja teollisuusministeriön kulttuurivientiä selvittäneissä työryhmissä (2007–2011), opetusministeriön Luova talous -työryhmässä (2005–2006) sekä valtion tanssitaidetoimikunnan strategiatyöryhmässä (2008-2009). Lisäksi Autio oli jäsenenä Tekesin teknologian- ja innovaatioiden kehittämiskeskuksen vapaa-ajanpalveluiden tutkimus- ja kehittämisohjelman johtoryhmässä 2007–2010.
Keväällä 2016 Autio valittiin taidejohtamiseen erikoistuneen DeVos-instituutin stipendiaatiksi vuosille 2016–2018. Marylandin yliopistossa Washington D.C:ssä toimivan instituutin kesästipendiaattiohjelma on suunnattu etabloituneille ja uransa keskivaiheilla oleville taidejohtajille.
Vuosina 2016–2017 Autio on lisäksi asiantuntijajäsen opetus- ja kulttuuriministeriön asettamassa teattereiden, museoiden ja orkestereiden valtionosuusjärjestelmän uudistusta valmistelevassa työryhmässä.
Pyhä luku
Pyhä luku on monissa kulttuureissa numero jota pidetään erityisen tärkeänä. Mayoilla oli 13 pyhä luku Raamatussa on pyhä luku 7, joka esiintyy siellä alituiseen. Muun muassa maailma luotiin 7 päivässä. Numeromagia perustuu siihen että joitakin lukuja pidetään erityisen pyhinä tai niihin liittyy muuten jotain toisiinsa liittyviä asioita.
Paul Pena
Paul Pena (26. tammikuuta 1950 – 1. lokakuuta 2005) oli yhdysvaltalainen muusikko. Hänen juurensa olivat Kap Verdellä, ja hän oppi nuorena niiden saarten afrikkalais-portugalilaista musiikkia. Hän kiinnostui bluesista ja 1960-luvun folk-aallon myötä alkoi saada työtarjouksia eri puolilta. Hän soitti T-Bone Walkerin ja John Lee Hookerin kanssa, ja julkaisi ensilevynsä 1972.
Myöhemmin Pena kiinnostui tuvalaisesta kurkkulaulusta. Hän kuuli sitä sattumalta radiosta vuonna 1984, ja kiinnostui siitä miten yksi ihminen voi laulaa moniäänisesti. Hän opiskeli kurkkulauliua itsekseen radiosta nauhoitamiensa äänitteiden avulla. Vuonna 1995 hän matkusti Tuvaan kurkkulaulufestivaaleille. Matkasta tehtiin dokumenttielokuva ja levy.
Tom Nyman
Tom Nyman voi tarkoittaa ainakin seuraavia henkilöitä:
Kapriskasvit
Kapriskasvit (Capparaceae) on Brassicales-lahkoon kuuluva kasviheimo. Osa lajeista on kaksikotisia. Niiden hedelmät ovat muodoltaan kotia, lituja, marjoja tai pähkinöitä.
Lehdet sijaitsevat yleensä vuoroittain. Ne ovat muodoltaan sormiliuskaisia tai sormilehdykäisiä.
Kapriskasveja esiintyy luonnonvaraisina trooppisilla ja subtrooppisilla alueilla. Etupäässä niitä on Afrikassa ja Välimeren maissa.
Kaprista käytetään mausteena ruokiin. Useita lajeja käytetään koristekasveina.
Keltakaulusapali
Keltakaulusapali ("Apalis nigriceps") on herttujen heimoon kuuluva varpuslintu.
Keltakaulusapalia tavataan Länsi- ja Keski-Afrikassa. Lajin kannankehitys on vakaa, ja se on luokiteltu elinvoimaiseksi.
Mustaselkäapali
Mustaselkäapali ("Apalis melanocephala") on herttujen heimoon kuuluva varpuslintu.
Mustaselkäapalia tavataan Keniassa, Malawissa, Mosambikissa, Somaliassa, Tansaniassa ja Zimbabwessa. Sen on raportoitu olevan yleinen ainakin paikallisesti, ja sen kannankehitys on vakaa. Laji on luokiteltu elinvoiamiseksi.
Tansanianapali
Tansanianapali ("Apalis chapini") on herttujen heimoon kuuluva varpuslintu.
Tansanianapalia tavataan Malawissa, Tansaniassa ja Sambiassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.
Guineanapali
Guineanapali ("Apalis sharpii") on herttujen heimoon kuuluva varpuslintu.
Guineanapalia tavataan Norsunluurannikolla, Ghanassa, Guineassa, Liberiassa ja Sierra Leonessa. Sen on kuvattu olevan melko yleinen, mutta sen kannankehitys on laskeva. Laji on kuitenkin luokiteltu elinvoimaiseksi, koska sen ei vielä uskota olevan vaarassa.
Edwin Grasse
Edwin Grasse (13. elokuuta 1884 – 8. huhtikuuta 1954) oli yhdysvaltalainen muusikko ja säveltäjä, joka julkaisi etenkin kamarimusiikkia. Hän soitti sekä viulua että pianoa.
Grasse opiskeli Brysselin konservatoriossa, ja piti ensikonserttinsa Brysselissä 18-vuotiaana. Sitä seurasivat konsertit muissa Euroopan suurissa kaupungeissa. 19-vuotiaana hän esiintyi New Yorkin Carnegie Hallissa.
Grasse oli sokea, ja opetellakseen muiden säveltäjien teoksia hän tarvitsi avustavan pianistin, jonka soittoa kuuntelemalla hän oppi melodiat. Omat sävellyksensä hän soitti pianolla, mistä musiikkisihteeri nuotinsi ne, Grassen soittaessa sekä soolo-osat että orkestraation.
Valkopyrstöapali
Valkopyrstöapali ("Apalis rufogularis") on herttujen heimoon kuuluva varpuslintu.
Valkopyrstöapalia tavataan laajalla alueella Afrikan keskiosissa. Sitä on kuvattu harvinaisesta ja paikallisesta yleiseksi. Sen kannankehitys on vakaa, ja se on luokiteltu elinvoimaiseksi.
Lapinkylän rautatieasema
Lapinkylän rautatieasema () on asemavaraus Kehäradan varrella Vantaan Lapinkylässä. Aseman itäpuolelle sijoitettiin kuitenkin jo Kehäradan ensimmäisessä vaiheessa Ruusumäen raiteenvaihtopaikka sekä huoltoraide.
Akasia-apali
Akaasia-apali ("Apalis karamojae") on herttujen heimoon kuuluva varpuslintu.
Akaasia-apalia tavataan pääasiassa Koillis-Ugandassa ja Pohjois-Tansaniassa. Lisäksi sitä on tavattu Etelä-Keniassa. Laji on luokiteltu vaarantuneeksi, koska se on vähenemässä elinympäristöjen tuhoutumisen takia. Akaasia-apalin kannaksi arvioidaan 10 000–19 999 yksilöä.
Kameruninapali
Kameruninapali ("Apalis bamendae") on herttujen heimoon kuuluva varpuslintu.
Kameruninapalia tavataan kotoperäisenä Kamerunissa. Sen on raportoitu olevan harvinainen, mutta sen kannankehitys on vakaa. Laji on luokiteltu elinvoimaiseksi, koska sen levinneisyysalueen ja populaation ei uskota olevan vaarallisen pienet.
Kameruninapalia tavataan 750–2 050 metrin korkeudella merenpinnasta. Se suosii elinympäristönään galleriametsiä.
Otahämähäkkikukka
Otahämähäkkikukka eli hämähäkkikukka ("Cleome hassleriana") on hämähäkkikukkakasvien heimoon kuuluva kasvilaji.
Kasvin korkeus on 80–150 senttimetriä. Lehdet ovat 5–6-sormiset. Latvassa terttumaisesti sijaitsevia kukkia tulee koko kukinta-ajan lisää. Kukat ovat väriltään valkoisia tai vaaleanpunaisia ja ne tuoksuvat voimakkaasti.
Otahämähäkkikukka on kotoisin Etelä-Amerikasta.
Kasvi viihtyy aurinkoisella, lämpimällä ja tuulensuojaisella paikalla. Se tarvitsee paljon ravinteita ja kastelua.
Otahämähäkkikukkaa käytetään koristekasvina kukkatarhassa. Se soveltuu myös leikkokukaksi.
Kasvia lisätessä taimet pitää esikasvattaa, mikä aloitetaan maaliskuussa. Kasvit voidaan siirtää ulos, kun on varmaa, että hallaöiden vaara on ohi.
Hausen
Hausen on muun muassa seuraavien henkilöiden sukunimi:
Gaboninapali
Gaboninapali ("Apalis goslingi") on herttujen heimoon kuuluva varpuslintu.
Gaboninapalia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa ja Gabonissa. Lajin kannankehitys on vakaa, ja se on luokiteltu elinvoimaiseksi.
Jacqueline Fernandez
Jacqueline Fernandez (s. 11. elokuuta 1985 Bahrain) on srilankalainen näyttelijä, malli ja entinen missi. Hän voitti Miss Sri Lanka -kauneuskilpailun vuonna 2006 ja edusti maataan Miss Universum -kilpailussa. Fernandez teki ensiesiintymisensä Intian hindinkielisessä elokuvateollisuudessa fantasiaelokuvassa "Aladin" vuonna 2009. Hänen ensimmäinen kaupallinen menestyksensä oli psykologinen trilleri "Murder 2" vuonna 2011. Myöhemmin hän on näytellyt menestyselokuvissa kuten "Housefull 2" (2012), "Race 2" (2013) ja "Kick" (2014).
Jacqueline Fernandezin isä on srilankalainen ja äiti malesialainen. Hänellä on kolme sisarusta ja he viettivät suurimman osan lapsuudestaan Bahrainissa. Myöhemmin Fernandez opiskeli Sydneyn yliopistossa Australiassa.
Ruskopääapali
Ruskopääapali ("Apalis cinerea") on herttujen heimoon kuuluva varpuslintu. Siniselkäapalia pidettiin aikaisemmin omana lajinaan, mutta sittemmin lajit on yhdistetty. Ruskopääapalia tavataan Angolassa, Kongon demokraattisessa tasavallassa, Sambiassa, Malawissa, Tansaniassa ja Keniassa.
Mathias Lillmåns
Mathias Lillmåns (s. 30. elokuuta 1982) on suomalainen muusikko, jonka instrumentteja ovat laulu, bassokitara ja kitara. Parhaiten hänet tunnetaan toimimisesta Finntrollin solistina vuodesta 2006 alkaen. Finntrollin lisäksi hän esiintyy myös kuudessa muussa yhtyeessä, joita ovat Chthonian, Decomposter, Degenerate, Magenta Harvest, Observant ja The Iniquity Descent. Aiemmin hän on lisäksi soittanut yhtyeissä Carnaticum ja Twilight Moon.
Robert Liljequist
Hans Robert Liljequist (s. 27. tammikuuta 1971 Helsinki) on pelaajauransa jo lopettanut suomalainen sulkapalloilija. Seuratasolla hän edusti Helsingfors Badminton Clubia ja voitti uransa aikana kuusi sulkapallon SM-kultaa. Hän oli edustamassa Suomea sulkapallon kaksinpelissä vuosien 1992 ja 1996 olympialaisissa.
Kalle Leivonen
Kaarle Herman "Kalle" Leivonen (s. 17. syyskuuta 1886 Jalasjärvi, k. 1. tammikuuta 1978) oli suomalainen painija. Hän edusti Suomea kreikkalaisroomalaisessa painissa vuoden 1912 kesäolympialaisissa.
Leivonen voitti vuonna 1914 SM-kultaa alle 60 kg:n sarjassa.
PlanetSide 2
Planetside 2 on vuonna julkaistu MMOG-peli. Peli on jatko-osa vuonna julkaistulle pelille PlanetSide.
Peli on päässyt Guinnessin ennätysten kirjaan suurimmasta ensimmäinen persoonan taistelusta, jossa 1158 pelaajaa taisteli yhdellä palvelimella.
Pelissä pelaajat taistelevat "Auraxis" -planeetan hallinnasta.
Pekka Hautojärvi
Pekka Juhani Hautojärvi (s. 1944) on suomalainen fyysikko. Hän on ollut Teknillisen korkeakoulun fysiikan professori vuodesta 1981. Hän on tutkinut positronifysiikkaa.
Hautojärvi on suomalaisen kokeellisen materiaalifysiikan uranuurtajia. Hänet valittiin Suomalaisen Tiedeakatemian jäseneksi vuonna 1982.
Jouko Linturi
Jouko Kalevi Linturi (18. syyskuuta 1913 Rauma – 20. helmikuuta 1994 Helsinki) oli suomalainen toimittaja, suomentaja ja runoilija.
Jouko Linturin vanhemmat olivat Alkon apulaisjohtaja Arvo Linturi ja tämän ensimmäinen puoliso Taimi Maria Penttinen (1882–1936). Hän pääsi ylioppilaaksi Helsingin uudesta yhteiskoulusta 1932 ja opiskeli sitten oikeustiedettä Helsingin yliopistossa. Linturi opiskeli myös säveltämistä 1932–1936 säveltäjä Sulho Rannan johdolla ja hän sävelsi tuona aikana yksinlauluja, pianosarja, jousitrion ja häämarssin uruille.
Sotavuosina Linturi oli sotilasvirkamiehenä Yleisradiossa 1939–1940 ja Valtion tiedotuslaitoksen ulkomaanosastolla 1941–1942. Vuodesta 1942 lähtien Linturi oli toimittajana Kauppalehdessä. Hän oli aluksi lehden koti- ja ulkomaanosastojen toimittajana, kirjoitti pakinoita lehteen nimimerkeillä "Toimituksen puhelin" ja "Kolistaja" sekä laati taidearvosteluja. Vuodesta 1951 alkaen Linturi oli Kauppalehden toimitussihteerinä.
Linturi oli kustannusliike Tammen vakinaisena suomentajana vuodesta 1947 alkaen ja hän suomensi noin satakunta teosta pääosin englannin kielestä. Hän suomensi muun muassa John Steinbeckin, Graham Greenen ja Ernest Hemingwayn teoksia.
Jouko Linturi oli naimisissa kaksi kertaa:
Nimimerkillä "Kalevi Tammisto":
Paavo Havas
Paavo Johannes Havas (13. marraskuuta 1929 Oulu – 11. kesäkuuta 2011 Oulu) oli suomalainen kasvitieteen professori.
Havaksen vanhemmat olivat metsänhoitaja Toimi Jalmari Havas ja farmaseutti Asta Johanna Niskanen. Havas valmistui ylioppilaaksi Oulun lyseosta 1949 ja sitten filosofian kandidaatiksi (1954) ja lisensiaatiksi (1959) Helsingin yliopistosta. Filosofian tohtoriksi hän väitteli Oulun yliopistossa 1961. Helsingin yliopiston kasvitieteen assistenttina Havas toimi 1952–1959, Oulun yliopistossa hän oli kasvitieteen assistenttina 1959–1961, vt. apulaisprofessorina 1961–1962, apulaisprofessorina 1963–1973, vt. professorina 1963–1965 sekä 1971–1973 ja professorina 1973–1994. Yliopiston vararehtori hän oli kahteen otteeseen, 1980–1982 ja 1985–1986. Havas oli myös Helsingin yliopiston kasvitieteen dosentti 1975–1982. Suomalaisen tiedeakatemian jäsen Havas oli vuodesta 1973 ja Suomen tiedeseuran jäsen vuodesta 1976.
Havas tutki varsinkin kasviekologiaa, kuten rinnesoita, talvehtimista ja ilmansaasteiden vaikutusta. Havas kuului Oulun yliopiston rakentamisen neuvottelukuntaan ja hän oli ensimmäinen Oulun yliopistossa väitellyt tutkija, ensimmäinen priimustohtori ja ensimmäinen riemutohtori. Rakentajantie -niminen tie Oulun yliopiston kampusalueella nimettiin Paavo Havaksen tieksi keväällä 2012.
Havas oli sotilasarvoltaan reservin vänrikki (1955). Hänen puolisonsa vuodesta 1955 oli Lahja Ester Summala (s. 1930).
Väinö Havu
Väinö Kalervo Havu, vuoteen 1965 Hopsu (s. 3. marraskuuta 1933 Jämsä) on suomalainen lääkäri ja professori emeritus.
Havun vanhemmat olivat maanviljelijä Väinö Evert Hopsu ja Aune Niemi. Hän tuli ylioppilaaksi Jämsän yhteiskoulusta 1952 ja valmistui lääketieteen lisensiaatiksi 1959, tohtoriksi hän väitteli seuraavana vuonna. Havu teki opintomatkan Sveitsiin 1960 ja Yhdysvaltoihin 1961–1963 WHO:n stipendiaattina. Helsingin yliopiston anatomian laitoksella hän työskenteli assistenttina 1957–1961. Havu oli Turun yliopiston anatomian apulaisprofessori 1961–1972. Oulun yliopiston anatomian professori hän oli 1970–1973 ja Turun yliopiston iho- ja sukupuolitautien professori vuodesta 1973. Hän oli Turun yliopiston lääketieteellisen tiedekunnan dekaani 1985–1987 ja yliopiston vararehtori 1987–1993, eläkkeelle professuuristaan hän jäi vuonna 1998. Havu on tutkinut umpirauhasten toimintaa, ihon rakennetta ja ihosairauksia.
Pascal Tayot
Pascal Luc Tayot (s. 15. maaliskuuta 1965 Gennevilliers, Hauts-de-Seine) on menestynyt ranskalainen judoka, joka kilpauransa jälkeen on toiminut valmentajana.
Tayot saavutti olympiahopeaa alle 86 kilon sarjassa Barcelonassa 1992. Euroopan-mestaruuden hän voitti vuosina 1992 ja 1993 sekä saavutti EM-pronssia vuonna 1988.
Tayot toimi vuosina 2013–2015 Suomen judoliiton päävalmentajana.
Vammaisten henkilöiden oikeuksia koskeva yleissopimus
Vammaisten henkilöiden oikeuksia koskeva yleissopimus on Yhdistyneiden kansakuntien laatima kansainvälinen sopimus, jonka tavoitteena on antaa vammaisille samat yhteiskunnalliset oikeudet kuin muillekin ihmisille.
Sopimuksen allekirjoittaneiden maiden on varmistettava, että lainsäädäntö, politiikka ja erilaiset ohjelmat noudattavat yleissopimuksessa esitettyjä määräyksiä vammaisten oikeuksista. Sopimuksen voimaan laittaneiden maiden tulisi mahdollistaa vammaisten pääsy koulutukseen, työelämään, joukkoliikenteeseen ja julkisiin rakennuksiin, myöntää äänioikeus vammaisille, parantaa heidän mahdollisuuttaan poliittisen osallistumiseen ja taata heille täysi oikeustoimikelpoisuus. Maiden on lisäksi säännöllisesti ilmoitettava YK:lle toimenpiteistä sopimuksen täytäntöönpanemiseksi.
YK:n yleiskokous asetti vuonna 2001 komitean neuvottelemaan yleissopimuksesta. Komitea tapasi ensimmäisen kerran elokuussa 2002, ja sopimusluonnoksen hahmottelu alkoi toukokuussa 2004. Sopimusteksti oli valmis elokuussa 2006. Sopimus hyväksyttiin yleiskokouksessa 13. joulukuuta, ja se astui voimaan 3. toukokuuta 2008, kun 20 maata oli allekirjoittanut sen. Sen oli 30. elokuuta 2013 mennessä allekirjoittanut 156 maata, joista sen oli ratifioinut 133.
Gaarriye
Maxamed Xaashi Dhamac eli Gaarriye (1949 Hargeisa – 30. syyskuuta 2012 Oslo) oli somalialainen/somalimaalainen runoilija, kirjallisuuskriitikko ja kielitieteilijä. Hänellä oli merkittävä osuus somalinkielisen proosan ja runouden kehittämisessä sen jälkeen, kun kieli standardisoitiin vuonna 1972.
Gaarriyella oli myös biologian oppiarvo Somalian kansallisesta yliopistosta. Hän työskenteli kirjallisuuden tutkijana Kulttuuriakatemiassa Mogadishussa ja luennoitsijana kansallisessa yliopistossa. Gaarriye otti runoudellaan usein kantaa poliittisiin aiheisiin; hän käsitteli muun muassa ydinaseita ja Nelson Mandelaa. Gaarriye asui Hargeisassa, kunnes lähti sairauden takia Norjaan vuonna 2011. Hän kuoli siellä sairaalassa vietettyään viimeiset viikkonsa tehohoidossa.
ASC Corona Brașov
ASC Corona Brașov on romanialainen jääkiekkoseura, joka pelaa Unkarin, Romanian ja Itävallan yhteisessä pääsarjassa Erste Ligassa.
HC Nové Zámky
HC Nové Zámky on slovakialainen jääkiekkoseura, 
joka pelaa Slovakian pääsarjassa Tipsport Ligassa.
Luettelo Suomen entisistä kirkkorakennuksista
Tämä artikkeli on luettelo Suomen entisistä kirkkorakennuksista. Luettelossa ovat mukana vain Suomen nykyisten rajojen sisäpuolella sijainneet entiset kirkot. Luovutettujen alueiden kirkkorakennukset ovat artikkelissa Luettelo luovutettujen alueiden kirkkorakennuksista.
Luettelo luovutettujen alueiden kirkkorakennuksista
Tämä artikkeli on luettelo luovutettujen alueiden kirkkorakennuksista. Suomen luovuttamilla alueilla sijaitsi useita kirkkoja. Luettelossa on mukana sekä luterilaisia että ortodoksisia luovutettujen alueiden kirkkorakennuksia. Osa kirkoista on seuraavassa ryhmitelty tarkemmin kunnittain.
Kyyrölä liitettiin Muolaaseen jo ennen alueluovutuksia.Valamo oli osa Sortavalan maalaiskuntaa, mutta Valamon kirkkorakennukset on tässä luettelossa ilmoitettu erikseen.
Eagles (albumi)
Eagles on samannimisen rockyhtyeen debyyttialbumi, joka julkaistiin vuonna 1972. Levy äänitettiin Lontoon Olympic Studiossa ja sen tuottajana toimi Glyn Johns. Albumi oli välitön menestys sijoittuen Billboard listalla sijalle 22 ja myyden platinaa. Albumilla oli merkittävä rooli country rockin popularisoijana eteläisessä Kaliforniassa. Kappaleet "Take it Easy", "Witchy Woman" ja "Peaceful Easy Feeling" julkaistiin singleinä ja kaikki sjoittuivat listoilla 40 parhaan joukkoon.
Vuonna 2003 albumi sijoittui Rolling Stone -lehden listalla "500 Greatest Albums of All Time" sijalle 374. Single "Take It Easy" on osa Rock and Roll Hall Of Famen "500 Songs That Shaped Rock and Roll" -listaa. Glenn Frey paljasti "History Of The Eagles" -dokumentissa, että yhtye oli meskaliinikaktusen vaikutuksen alaisena, kun albumin kansikuva otettiin Joshua Treen kansallispuistossa.
Robert Grant Aitken
Robert Grant Aitken (31. joulukuuta 1864 – 29. lokakuuta 1951) oli yhdysvaltalainen astronomi, joka erikoistui kaksoistähtien tutkimukseen. Hän löysi niitä kaikkiaan yli kolme tuhatta.
Aitken kuuroutui lapsena toistuvien keskikorvatulehdusten takia. Hän kävi normaalia koulua, käytti kuulolaitetta ja opetteli lukemaan huulilta.
Hän opiskeli Williams Collegessa Massachussettissa ja työskenteli sen jälkeen Lickin observatoriossa. Aitkenille myönnettiin Bruce-mitali vuonna 1926.
Anton Franck
Sten Anton Franck (12. joulukuuta 1858 Pori – 12. joulukuuta 1923 Oulunkylä) oli suomalainen teatterinjohtaja ja näytelmäkirjailija.
Franckin vanhemmat olivat porilainen kauppias, palomestari Sten Johan Franck (1823–1895) ja Hilda Emelie Lindeqvist (1825–1895).
Franck oli näyttelijäoppilaana Suomalaisessa teatterissa 1878–1882 ja sen jälkeen näyttelijänä Ruotsalaisessa teatterissa 1882–1887. Franck opiskeli näyttämötaidetta 1880-luvun lopulla myös ulkomailla, pisimpään Tukholmassa ja Berliinissä. Franck oli sitten uudelleen näyttelijänä Suomalaisessa teatterissa 1890–1894. Vuonna 1894 hän perusti Ruotsalaisen kotimaisen teatterin ("Svenska inhemska teatern") ja toimi sen johtajana vuoteen 1898 saakka. Vuonna 1899 hän perusti Helsinkiin Folkteatern-teatterin ja toimi teatterin ensimmäisenä johtajana. Vuonna 1899 Franck perusti vielä ruotsalaisen kotimaisen teatterikoulun jota hän myös johti itse.
Franck toimi vuodesta 1904 Kansallisteatterissa ohjaajana ja vuonna 1905 hänestä tuli uudelleen Ruotsalaisen kotimaisen teatterin johtaja. Franck toimi sittemmin vuodesta 1915 alkaen operettiteatterin taiteellisena johtajana.
Franck asui 1900-luvun alkuvuosikymmeninä Oulunkylässä "Villa Arkadia"-nimisessä huvilassa.
Satakunnantie
Satakunnantie () on tieosuus, joka kulkee Turun Pohjolasta Raision rajalle. Tie on Turun katuverkon kolmanneksi vilkkain tie, ja vuonna 2011 sitä käyttikin 18 700 – 40 000 autoa päivässä. Satakunnantien pituus on noin 3,9 kilometriä, ja sen varrella on Länsikeskuksen kauppakeskus.
Satakunnantie on paikallisliikenteessä tärkeä Turun ja Raision välinen yhteys, ja ennen Naantalin pikatien valmistumista se oli myös ensisijainen reitti Naantaliin. Koska tien varrelle on muodostunut tiheä yhdyskuntarakenne, kulkevat lähes kaikki linja-autot Raisioon ja Naantaliin edelleen sen kautta. Turun raitioteiden 1-linja kulki myös aikoinaan pienen matkaa Satakunnantietä pitkin.
Tie alkaa Turusta Aninkaistensillalta, josta se jatkuu kohti pohjoista. Raunistulanportin jälkeen tie kääntyy luoteeseen päin, minkä jälkeen se kulkee Kähärin ja Vätin kaupunginosien läpi. Tämän jälkeen tie saapuu Teräsrautelan kaupunginosaan, missä se risteää "Suikkilantien" ja "Markulantien" kanssa. Satakunnantie jatkuu sen jälkeen Ruohonpään kaupunginosan puolella, ja Länsikeskuksen jälkeen se saavuttaa Mälikkälän kaupunginosan. Tieosuus päättyy lopulta Raision rajalle, minkä jälkeen se jatkuu "Raisiontienä".
Tie on osa Suurta Postitietä, Turusta Tukholmaan johtavaa vanhaa maantieyhteyttä. Alkuperäinen Raisioon johtava tielinjaus on mahdollisesti peräisin 1300-luvulta. Aluksi se oli osa postitien sivureittiä Turusta Maskuun, kun taas Ruskon kautta kulkeva reitti oli ensisijainen. 1500-luvulla nykyisen Satakunnantien kautta kulkevasta reitistä tuli kuitenkin ensisijainen. Myöhemmin tien kautta mentiin lähinnä Rauman suuntaan, mistä sen nimikin tulee.
Nykyisen linjauksensa Satakunnantie sai 1930-luvulla, jolloin tie päällystettiin ja sen mutkia oikaistiin. Tämän jälkeen Raision rajalle kulkeva osuus nelikaistaistettiin 1960-luvun aikana. Tie oli osa valtatietä 8 vuoteen 1963, jolloin Turun ja Raision välinen moottoritie valmistui. Tämän lisäksi Satakunnantie oli osa seututietä 189, mutta sen korvasi Naantaliin vievänä päätienä Naantalin pikatie vuonna 1989.
HC Viking Tallinn
HC Viking Tallinn (vuosina 2010–2011 TKK Tallinn, vuosina 2011–2014 Tallinn Viiking Sport) on virolainen jääkiekkoseura, joka on kotoisin Tallinnasta. Seura pelaa Viron pääsarjassa Meistriliigassa. Joukkueella on kolme Viron mestaruutta kausilta 2012–2013, 2013–2014 ja 2017–2018 sekä yksi A-nuorten mestaruus kaudelta 2014–2015.
Seurassa pelasi kaudella 2016–2017 myös kaksi suomalaista pelaajaa; Marko Kettunen ja Atte Mikkola. Aikaisempia suomalaispelaajia ovat Tero Kotilainen ja Ville Lapinkorpi.
Seuralla on myös nuorisotoimintaa E-, F- ja G-junioireissa.
Loimaan Kaupunginkirkko
Loimaan Kaupunginkirkko on Loimaan seurakunnan kirkkorakennus Loimaalla, Varsinais-Suomessa. Kaupunginkirkko on valmistunut vuonna 1973.
Kirkko oli valmistumisestaan vuodesta 1973 aina vuoteen 2005 asti Loimaan kaupunkiseurakunnan kirkko, jolloin seurakunta yhdistyi Kanta-Loimaan seurakunnan kanssa Loimaan kaupungin ja Loimaan kunnan kuntaliitoksen yhteydessä. Nykyisen seurakunnan pääkirkko on Kanta-Loimaan kirkko Hirvikoskella.
Rautatieaseman tuntumassa olevan monikäyttöisen Kaupunginkirkon on suunnitellut Reino Lukander arkkitehtitoimisto Lukander & Vahtera Ky.stä. Kirkko valmistui vuonna 1973 ja sen vihki käyttöön 1. adventtina arkkipiispa Martti Simojoki. Matalassa rinteessä olevan suhteellisen laakean kirkon rakennusaineena ovat betoni ja kalkkihiekkakivi. Modernistinen kirkko on ulkoväriltään vaalean harmaa. Rakennuksessa on kirkko- ja seurakuntasalien lisäksi kerho- ja toimistotiloja. Siellä oli alun perin myös kirkkoherranvirasto, joka siirtyi toisaalle. Nykyään seurakuntapalveluiden toimisto on kaupunginkirkolla.
Erillinen kellotapuli on betonia ja siinä on kolme kelloa. Niistä kaksi on peräisin aikaisemmasta nikkarityylisestä kirkosta, joka sijaitsi torin laidalla ja purettiin uuden kirkon valmistuttua.
Kirkon urut ovat Kangasalan urkutehtaan valmistamat, 17-äänikertaiset ja kirkossa järjestetäänkin paljon musiikkiesityksiä. Kirkkosali on pelkistetty, alttarilla on vain yksinkertainen risti. Avarasta ikkunasta näkyvä luonto toimii vuodenaikojen mukaan vaihtuvana alttaritauluna. Rakennuksessa on kuitenkin kaksi "oikeaa" alttaritaulua: edellisen Loimaan kirkon alttaritaulu, loimaalaisen taidemamaalari Uuno Soldanin maalaus kirkkosalin takaosassa ja taidemaalari Alexandra Frosterus-Såltinin maalaama Kurkijoen kirkon alttaritaulu seurakuntasalissa. Kirkkorakennuksessa on myös Alpo Jaakolan ja loimaalaisen akvarellimaalari Siiri Tannerin työt. Kirkkotekstiilit ovat Oili Mäen suunnittelemat.
Kaupunginkirkossa säilytetään osaa Kurkijoen kirkosta evakuoitua esineistöä. Suurin osa Kurkijoen seurakunnan jäsenistä – noin 6 500 jäsentä kaikkiiaan 10 000:stä – sijoitettiin Loimaan seudulle. Esineistön omistaa Kirkkomuseo.
Bianca Jagger
Bianca Jagger (synt. Bianca Pérez-Mora Macias, s. 2. toukokuuta 1945 Managua, Nicaragua) on nicaragualaissyntyinen näyttelijä ja kansalaisaktivisti, jolla on myös Britannian kansalaisuus.
Jagger toimii Euroopan neuvoston hyvän tahdon lähettiläänä sekä perustamansa Bianca Jagger Human Rights Foundation -ihmisoikeusjärjestön puheenjohtajana. Hän on myös muun muassa Amnesty Internationalin Yhdysvaltain-osaston hallituksen jäsen. Jagger on opiskellut politiikan tutkimusta Pariisin poliittisen tutkimuksen instituutissa.
Bianca Jagger avioitui The Rolling Stones -yhtyeen laulajan Mick Jaggerin kanssa toukokuussa 1971 Saint-Tropez’n kaupungissa Ranskassa. Avioliitto päättyi eroon vuonna 1978. Pariskunnalla on yksi lapsi, vuonna 1971 syntynyt tytär Jade, joka tunnetaan muun muassa korusuunnittelijana ja entisenä mallina.
Jagger on näytellyt pieniä rooleja useissa elokuvissa sekä muun muassa televisiosarjoissa "Miami Vice" ja "Katuhaukka". 2000-luvulla hän on esiintynyt Yhdysvaltain vuoden 2000 presidentinvaaleista kertovassa dokumentissa "Last Party 2000" sekä viimeksi saksalaisessa dokumenttielokuvassa "Die 4. Revolution – Energy Autonomy", joka käsittelee uusiutuvaa energiaa.
Synefriini
Synefriini, p-synefriini, on alkaloidi, jota on luonnostaan joissakin kasveissa ja eläimissä. Sitä valmistetaan myös synteettisesti.
Synefriiniä käytetään ravintolisissä. Sen korkeat pitoisuudet voivat aiheuttaa muutoksia sydämen ja verisuoniston toimintaan sekä myös keskushermostoon. Kofeiini vahvistaa sen vaikutusta.
Ainetta on monissa rasvanpolttoon käytetyissä valmisteissa.
Synefriini on efedriinin kaltainen aine, jota esiintyy luonnostaan Citrus-sukuun kuuluvien kasvien hedelmien kuorikerroksessa. Pomeranssinkuorivalmisteissa sitä voi olla merkittäviä määriä.
Synefriinin kemiallinen kaava on CHNO, moolimassa 167,205 g/mol ja CAS-numero 94-07-5.
Verbenat
Verbenat eli rautayrtit ("Verbena") on verbenakasvien heimoon kuuluva kasvisuku. Sukuun kuuluu 250 luonnonvaraisena elävää lajia. Luonnonvaraiset lajit ovat monivuotisia, mutta puutarhoissa koristekasveina käytettyjä lajeja kasvatetaan usein yksivuotisina. Verbenoiden lähisukulaisia ovat liuskarautayrtit eli liuskaverbenat ("Glandularia").
Tarhaverbenat kasvavat vain 20–40 cm:n korkuisiksi, kun taas rohtoverbena on 60 cm:n korkuinen ja jättiverbena on 70–120 cm korkea. Koristekasveina kasvatettujen lajien kukkien väri on violetti, sininen, punainen, vaaleanpunainen tai valkoinen.
Luonnonvaraisena verbenoita tavataan lähinnä läntisellä pallonpuoliskolla kuumalla ja lämpimällä vyöhykkeellä. Myös itäisellä pallonpuoliskolla esiintyy kaksi lajia luonnonvaraisina.
Tarha-, sametti-, riippa-, tuoksu-, sini- ja jättiverbenoita käytetään koristekasveina puutarhoissa. Riippa- ja samettiverbena sopivat maanpeittokasveiksi sekä kasvatettaviksi amppelissa. Jättiverbena soveltuu leikkokukaksi.
Viljellyt verbenat viihtyvät kosteahkossa hyvin ravitussa maassa aurinkoisella kasvupaikalla. Niiden taimet pitää taimikasvattaa.
Miesten yleisluistelun maailmanmestaruuskilpailut 1903
Pikaluistelun maailmanmestaruudesta kilpailtiin Pietarissa 20.-21. maaliskuuta 1903. Vain miehet kilpailivat. Osanottajia oli 15 viidestä eri maasta. Mestaruus jäi ratkaisematta, koska kukaan kilpailijoista ei voittanut kolmea matkaa. Kaikki matkavoitot menivät eri henkilöille, näistä kaksi Norjaan.
Antti Lindqvist
Antti Lindqvist (24. maaliskuuta 1953 Helsinki – 23. elokuuta 2013 Helsinki) oli suomalainen elokuvakriitikko. Lindqvist kirjoitti kritiikkiä Tv-maailmaan, Katso-lehteen ja Kansan Uutisiin. Elokuvan "Calamari Union" nimi on hänen ideansa. Hän teki myös elokuvakäsikirjoituksia ja ohjasi kaksi lyhytelokuvaa. Lindqvist kirjoitti kritiikkiä myös Parnassoon.
Lindqvistin romaani "Kävelykepin siemenet" ilmestyi 1987. Hänellä oli myös tekeillä kirja Leo Jokelasta julkaisijana Johnny Kniga.
Yhdystie 2680
Yhdystie 2680 on tie, joka kulkee Merikarvialta Ahlaisten Lamppiin Porissa. Tien pituus on 34 kilometriä ja se on profiililtaan pääosin mutkainen.
Tie alkaa Merikarvian keskustasta, seututien 270, sekä yhdysteiden 2670 ja 6600 risteyksestä. Ensin tie ohittaa Merikarvian kuntakeskuksen ja ylittää sen jälkeen Merikarvianjoen. Sen jälkeen tie ohittaa kilometrin päässä Alakylän sekä sieltä Kräniin vievän Meritien risteyksen. Sieltä tie jatkuu noin neljä kilometriä etelään, kunnes se ohittaa Harvalan sekä tekee mutkan länteen. Tie jatkuu lännen suuntaan noin kilometrin ja tekee taas mutkan etelään päin saavuttuaan Peippuun. Tie jatkuu noin neljä kilometriä, jonka jälkeen se alkaa myötäillä viiden kilometrin matkalta Selkämeren rantoja, sekä ohittaa matkan aikana Merikarvian ja Porin rajan. Sitten tie sivuaa Lainekarin sekä ylittää noin kahden kilometrin päässä Pohjajoen. Seuraavaksi tie saapuu kahden kilometrin matkan jälkeen Ahlaisten kylään, jossa se risteää Ahlaistentien kanssa. Ahlaistentien risteyksessä tie kääntyy kaakon suuntaan ja saapuu noin viiden kilometrin matkan jälkeen Lamppiin ja päättyy Valtatien 8 ja Eurooppatien 8 risteykseen.
Tien osoitenimenä on "Rantatie" Merikarvialta Porin rajalle. Sieltä tie kulkee Ahlaisiin nimellä "Merikarvian Rantatie", ja Ahlaisten sekä Lampin välinen osuus on "Ahlaistentie".
Tie on osa Pohjanlahden rantatien matkailutietä.
Harmaanäkinparta
Harmaanäkinparta ("Chara contraria") on näkinpartaisleviin kuuluva levälaji, joka elää lähinnä makeassa vedessä, joskus vähäsuolaisessa murtovedessä. Se voi kasvaa metrin mittaiseksi.
1990-luvun tutkimuksissa on käynyt ilmi, että klassinen Charophyceae-ryhmä eli näkinpartaislevät on parafyleettinen.
Nykyisin ne luokitellaan Streptophyta-alakuntaan.
Miesten yleisluistelun maailmanmestaruuskilpailut 1922
Yleisluistelun maailmanmestaruudesta kilpailtiin Kristianiassa 18.-19. helmikuuta 1922. Vain miehet kilpailivat. Osanottajia oli 18 kolmesta eri maasta.
Core Design
Core Design (tyyliteltynä CORE Design) oli Derbyssä, Englannissa, toimiva pelitalo.
Core Design tunnetaan kenties parhaiten Tomb Raider -pelisarjan kehittäjänä, jonka ensimmäinen osa julkaistiin 1996.
Yrityksen osti Eidos Interactive vuonna 1996.
Vuonna 2006 Rebellion Developments osti yhtiön Eidosilta, mutta tuoteoikeudet kuten "Tomb Raider" jäivät Eidosille.
All This Time (Pick-Me-Up Song)
All This Time (Pick-Me-Up Song) on Maria Menan kappale hänen viidenneltä, Cause and Effect-studioalbumilta. Sen julkaisi Sony Music Entertainment Norway albumin toisena singlenä 6. lokakuuta 2008. Kappale pääsi listoille viidessä eri valtiossa, joista kolmessa se sijoittui parhaimmillaan kymmenen parhaan joukkoon.
CD, Maxi-Single
Fruktoosi-1-fosfaatti
Fruktoosi-1-fosfaatti (CHOP) on fruktoosin fosforyloitu johdannainen ja tärkeä välituote fruktoosin metaboliassa.
Eliöt muuttavat fruktoosin fruktoosi-1-fosfaatiksi siirtämällä fosfaattiryhmän ATP-molekyyliltä fruktoosin 1-asemaan. Tätä reaktiota katalysoiva entsyymi on fruktokinaasi. Fruktoosi-1-fosfaatti muunnetaan Aldolaasi B:n katalysoimana glyseraldehydiksi ja dihydroksiasetonifosfaatiksi, joka on glykolyysin välituote. Näin eliöt voivat hyödyntää fruktoosia solujen energiantuotannossa.
Aldolaasi B:n perinnöllisessä puutostilassa fruktoosi-1-fosfaatti kerääntyy ihmisen elimistöön, erityisesti maksaan ja munuaisiin. Poikkeuksellisen korkea yhdisteen määrä elimistössä johtaa glykolyysi ja glukoneogeneesin estymiseen ja sitä kautta laktiseen asidoosiin. Fruktoosi-1-fosfaatti inhiboi myös glykogeenin aineenvaihduntaan osallistuvia entsyymejä glykogeenifosforylaasia ja fosfoglukomutaasia.
HC Panter
HC Panter (vuosina 2011–2015 HC Panter/Purikad) on virolainen jääkiekkoseura, joka on kotoisin Tallinnasta. Se on pelannut Viron pääsarjassa Meistriliigassa, mutta jätti sen kaudella 2016–2017 väliin keskittyen nuorisotoimintaan. Joukkue ei osallistunut Meistriliigaan myöskään kausilla 2017–2018 ja 2018–2019.
Joukkueella on yksi Meistriliigan mestaruus, kaudelta 2003–2004 nimellä Tallinna HC Panter/Hansa Sport. Seuraavalla kaudella se saavutti hopeaa, kaudella 2005–2006 pronssia. Kaudella 2005–2006 HC Panter pelasi Suomen II-divisioonan Etelä-lohkossa sijoittuen neljänneksi.
Seuralla on nuorisojoukkueita C-, D-, E- ja F-junioireissa. Joukkueen C-juniorit pelaavat Suomen jääkiekkoliiton alaisuudessa C-nuorten Suomi-sarjaa, lohkossa 3.
Tämän lisäksi seuralla on naisten ja tyttöjen joukkue.
Painonlasku
Painonlasku voi tarkoittaa:
Kaunokit
Kaunokit ("Centaurea") on asterikasvien heimoon kuuluva kasvisuku. Sukuun kuuluu 450 lajia, joista osa on yksivuotisia ja osa monivuotisia. Luonnonvaraisena kasvava ruiskaunokki on monesti pelloilla rikkaruohona, mutta laji tunnetaan myös koristekasvina puutarhoissa. Vaikka luonnonvaraisen ruiskaunokin kukat ovat siniset, lajista on jalostettu lajikkeita, joiden kukkien väri vaihtelee, kuten myös niiden kerrannaisuus.
Ruiskaunokki on 20–80 cm korkea ja isokaunokki jopa 1–2 metriä korkea. Kukkien värisävyjä ovat punaisen, keltaisen, sinisen ja violetin sävyt. Lisäksi on myös valkoisia kukkia.
Isokaunokki ("Centaurea americana") on kotoisin Pohjois-Amerikasta, kun taas ruiskaunokki ("Centaurea cyanus") on lähtöisin Etelä- ja Kaakkois-Eroopasta, mistä se on levinnyt kaikkialle Eurooppaan.
Kaunokit viihtyvät aurinkoisella paikalla kosteahkossa maassa.
Ruiskaunokin lisäksi koristekasveina käytetään iso-, tuoksu- ja harmaakaunokkia. Ruis- ja tuoksukaunokkia voidaan käyttää myös leikkokukkana. Edellä mainitut ovat yksivuotisia. Monivuotisia ovat muun muassa kelta- ja
vuorikaunokki.
Kaunokkeihin on aiemmin luokiteltu lisäksi tuoksukaunokki ("Amberboa moschata", syn. "Centaurea moschata").
Ilkka Ryömä
Ilkka Hannes Ryömä (20. toukokuuta 1937 Helsinki – 18. toukokuuta 1978 Helsinki) oli suomalainen kirjallisuuden suomentaja.
Ilkka Ryömän vanhemmat olivat lääkäri, kansanedustaja Mauri Ryömä ja kirjailija Elvi Sinervo. Hänen sisarensa oli suomentaja Liisa Ryömä.
Ryömä toimi 1960-luvun alussa Jarno Pennasen julkaiseman Tilanne-lehden toimitussihteerinä ja kuului vasemmistolaiseen kolmannen tien Faros-seuraan. Hän kannatti aluksi SKDL:ää, mutta liittyi myöhemmin SDP:hen.
Ryömä suomensi laulutekstejä muun muassa yhdessä Elvi Sinervon kanssa Bertolt Brechtin "Laulun Moldausta" ("On keisarien hautoja Prahassa monta") ja hän suomensi myös Muksut-lauluyhtyeen levyttämiä lauluja ("Niityllä missä sirkat soi"). Ryömä käänsi laulujen tekstit tv-elokuvaan "Alaston kuningas" (1967) ja yhdessä Elvi Sinervon kanssa hän käänsi laulujen tekstit Brechtin näytelmään perustuneeseen tv-elokuvaan "Svejk toisessa maailmansodassa" (1979).
Heimo Mäntynen
Heimo Henry Mäntynen on suomalainen muusikko ja sovittaja, joka on soittanut Tulipunaruusut-yhtyeessä. Mäntynen on toiminut säestäjänä ainakin seuraavien esiintyjien levyillä: Eino Grön, Teuvo Oinas, Lulu Tanhuanpää ja Jukka Ammondt.
Plaza de España (Sevilla)
Plaza de España on Maria Luisan puistossa, Sevillassa, Espanjassa, sijaitseva plaza eli aukio. Aukio rakennettiin vuonna 1928 vuoden 1929 iberoamerikkalaista maailmannäyttelyä varten. Aukio edustaa espanjalaiselta arkkitehtuuriltaan uusrenesanssia.
Teppo Samooja
Teppo Samooja (sukunimi aik. "Savolainen"; 30. toukokuuta 1890 Kuoritsa, Inkeri – 18. kesäkuuta 1978 Turku) oli suomalainen kirjastonjohtaja ja kirjastoneuvos.
Samoojan vanhemmat olivat kansakoulunopettaja Juhana Savolainen ja Anna Pokkinen. Hän pääsi ylioppilaaksi Viipurin klassillisesta lyseosta 1910 ja valmistui filosofian kandidaatiksi 1919 ja maisteriksi 1921.
Samooja toimi Turun suomalaisen klassillisen lyseon saksan- ja ranskankielen vt. vanhempana lehtorina 1919–1921 ja oli kieltenopettajana Turun eri oppi- ja ammattikouluissa 1919–1941. Hän oli Turun kaupunginkirjastossa osastonhoitajana vuodesta 1924, apulaisjohtajana vuodesta 1925 ja kirjastonjohtajana vuodesta 1928. Samooja jäi eläkkeelle 1957.
Samooja oli Turun Sanomain teatteriarvostelijana vuodesta 1919 alkaen ja hän toimi Turun Teatterin radiokatsausten hoitajana 1933–1935, 1943 ja vuodesta 1946 eteenpäin. Hän oli Kirjastovirkailijain yhdistyksen puheenjohtajana 1945 ja Suomen kirjastoseuran keskustoimikunnan jäsenenä vuodesta 1941. Samooja oli myös Inkeriläisten Yhdistyksen johtokunnan jäsen ja Inkeriläisten Sivistyssäätiön hallintoneuvoston jäsen.
Teppo Samooja oli naimisissa vuodesta 1917 alkaen kieltenopettaja Taimi Maria Suomisen kanssa. Runoilija ja kääntäjä Anja Samooja oli heidän tyttärensä.
Nimellä "Teppo Savolainen":
Rheydt
Rheydt on Saksassa sijaitseva entinen kaupunki, joka on nykyisin osa Mönchengladbachin kaupunkia. Siellä sijaitsee Rheydtin linna.